EkBass/fiwiki-20250220-pages-articles huggingface dataset:
Amerikan luterilaisten kirkkojen liitto

Amerikan luterilaisten kirkkojen liitto (, lyh. AALC tai TAALC) on vuonna 1987 muodostettu luterilainen kirkkokunta, joka muodostui Amerikan luterilaisen kirkon (ALC) seurakunnista, jotka kieltäytyivät liittymästä uuteen Amerikan evankelisluterilaiseen kirkkoon. AALC pitää itseään jatkona aikaisemmalla Amerikan luterilaiselle kirkolle. Amerikan luterilaisten kirkkojen liitto edustaa teologiselta linjaltaan konservatiivista luterilaisuutta. Kirkko pitää itseään ortodoksisena, tunnustuksellisena ja karismaattisena. Kirkko korostaa Raamatun auktoriteettia ja kertoo sallivansa vapaampaa seurakuntailmaisua kuin monet luterilaiset kirkkokunnat. Kirkkoon kuuluu 57 seurakuntaa ja noin 10 000 jäsentä Yhdysvalloissa. == Lähteet == == Aiheesta muualla == * Kirkkokunnan verkkosivusto Luokka:Luterilaiset kirkot Yhdysvalloissa Luokka:Kristinusko Indianassa
Giánnis Konstantélias

Giánnis Konstantélias (, s. 5. maaliskuuta 2003 Vólos, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa PAOK Thessalonikia ja Kreikan jalkapallomaajoukkuetta. Konstantélias on pelannut PAOK:issa koko ammattilaisuransa lukuun ottamatta lainasopimusta belgialaisessa KAS Eupenissa vuonna 2022. Konstantélias debytoi Kreikan A-maajoukkueessa maaliskuussa 2023. Hän myös pelasi nuorempana Kreikan nuorisomaajoukkueissa. == Seurajoukkueura == Konstantélias pelasi ensimmäisen ottelunsa PAOK Thessalonikin edustusjoukkueessa kauden 2020–2021 aikana Kreikan Superliigassa OFI Kreetaa vastaan tammikuussa 2021. Hän pelasi kauden aikana myös kahdessa muussa sarjaottelussa. Konstantélias ehti pelata kauden 2021–2022 syyspuoliskolla Kreikan Superliigassa kaksi ottelua. Hän pelasi myös ensimmäistä kertaa eurocupeissa, kun hän pelasi Konferenssiliigassa kahdessa ottelussa. Konstantélias siirtyi tammikuussa 2022 Belgiaan KAS Eupeniin puolen vuoden lainasopimuksella kevätkaudeksi 2022. Hän teki samassa kuussa ensiesiintymisensä Jupiler Pro Leaguessa KV Kortrijkia vastaan, ja Belgian cupissa hän debytoi helmikuussa ottelussa RSC Anderlechtia vastaan. Konstantélias pelasi kauden 2021–2022 kevätpuoliskon aikana seitsemässä Jupiler Pro Leaguen ottelussa. Konstantélias pelasi kauden 2022–2023 aikana 36 ottelussa onnistuen maalinteossa kahdesti. Otteluista 30 kuului Kreikan Superliigaan, kuusi Kreikan cupiin ja yksi Konferenssiliigan karsintaotteluihin. Konstantélias pelasi kaudella 2023–2024 Kreikan Superliigassa 34 ottelua ja teki yhdeksän maalia. Kreikan cupissa hän pelasi viisi ottelua, joissa hän teki kaksi maalia, kun taas Konferenssiliigassa hän pelasi kymmenen ottelua ja teki yhden maalin HJK Helsinkiä vastaan. Hän myös pelasi Arisia vastaan ottelussa, joka varmisti PAOK:ille Kreikan mestaruuden. Lokakuun 2024 loppuun mennessä Konstantélias on pelannut Kreikan Superliigan kaudella 2024–2025 yhdeksän ottelua. Eurooppa-liigassa hän on pelannut kolme alkusarjaottelua ja onnistunut maalinteossa turkkilaista Galatasarayta vastaan. == Maajoukkueura == Konstantélias pelasi nuorempana Kreikan alle 16- 17- 19- ja 21-vuotiaiden maajoukkueissa ystävyysotteluita. Konstantélias pelasi Kreikan maajoukkueessa ensimmäisen kerran maaliskuussa 2023 EM- karsintaottelussa Gibraltaria vastaan. Hän pelasi myös samoissa karsinnoissa ottelussa Ranskaa vastaan saman vuoden marraskuussa ja myös tappiollisessa playoff-finaalissa Georgiaa vastaan. Vuonna 2023 oli myös joukkueen mukana ystävyysotteluissa Liettuaa ja Uutta-Seelantia vastaan, joista jälkimmäisessä hän onnistui maalinteossa. Syys-lokakuussa Konstantélias pelasi Kreikan maajoukkueessa Suomea ja Irlantia vastaan Kansojen liigassa. == Lähteet == Luokka:Kreikkalaiset jalkapalloilijat Luokka:Vuonna 2003 syntyneet Luokka:Elävät henkilöt
Vapaiden luterilaisten seurakuntien liitto

Vapaiden luterilaisten seurakuntien liitto (, lyh. AFLC) on konservatiivisten luterilaisten seurakuntien yhdistys, jonka juuret ovat pohjoismaisessa pietismissä. Seurakunnat toimivat yhteistyössä luterilaisen synodi-mallin mukaisesti koordinoiden lähetystyötä sekä järjestämällä leirejä, raamattukoulutusta, seminaareja, julkaisutoimitnaa ja vuosikokouksia. AFLC korostaa yksittäisten seurakuntien itsenäisyyttä ja vapautta. Vapaiden luterilaisten seurakuntien liitto perustettiin lokakuussa 1962. Suurin osa perustajista kuului Luterilaiseen Vapaakirkkoon (LFC), joka äänesti vuonna 1963 sulautumisesta Amerikan luterilaiseen kirkkoon (ALC). AFLC koostuu yli 250 seurakunnasta. Järjestö korostaa tehtävässään erityisesti evankeliointi ja opetuslapseuttamista. Järjestö pyrkii toteuttamaan yleisen pappeuden perinnettä. == Lähteet == == Aiheesta muualla == * Kirkkokunnan verkkosivusto Luokka:Luterilaiset kirkot Yhdysvalloissa Luokka:Kristinusko Minnesotassa
Alliance of Baptists

Alliance of Baptists () on progressiiviinen baptistiryhmittymä, joka kuvaa itsensä elinvoimaiseksi liikkeeksi, joka koostuu ihmisistä, uskonyhteisöistä ja palvelukumppaneista, jotka suhtautuvat intohimoisesti ekumeniaan, lähetyskumppanuuteen, vieraanvaraisuuteen sekä sosiaaliseen oikeudenmukaisuuteen. Järjestön johto on kannustanut jäseniään osallistumaan yhteiskunnallisen oikeudenmukaisuuden kysymyksiin, kuten maahanmuuttoon, aseväkivallan ehkäisyyn, homojen oikeuksiin sekä Kuuba-suhteiden parantamiseen. Järjestö on perustettu vuonna 1987 ja siihen kuuluu noin 130 jäsenseurakuntaa. Järjestö käyttää yhteistoiminnallista johtamismallia, jossa yksittäiset seurakunnat pysyvät itsenäisinä. Alliance of Baptists kuuluu jäsenyhteisönä National Council of Churches-järjestöön. == Lähteet == == Aiheesta muualla == * Kirkkokunnan verkkosivusto Luokka:Baptismi Yhdysvalloissa
American Baptist Association

American Baptist Association (lyh. ABA, aik. Baptist General Association) on vuonna 1905 perustettu baptistiliitto. ABA muodostettiin eteläisestä baptistikonventiosta eronneiden baptistien ympärille, jotka olivat erimielisiä baptistisen politiikan ja teologian luonteesta. ABA kehittyi ”Old Landmarkism”-opin ympärille, eli 1800-luvun pyrkimykseen jäljittää baptistien historia raamatullisesti oikeaoppisten, baptistisesti suuntautuneiden paikallisseurakuntien katkeamattomaan ketjuun. ABA toimii kaikkialla Yhdysvalloissa. ABA:n seurakunnat painottavat evankeliointia, lähetystyötä ja kristillistä fundamentalismia. American Baptist Association toimi aluksi nimellä Baptist General Association. Järjestö otti nykyisen nimen käyttöön vuonna 1924. ABA korostaa paikallisseurakunnan itsenäisyyttä. Järjestön korkein päätöksentekoelin on sen vuosikokous. Vuonna 2000 järjestöön kuului yli 275 000 jäsentä ja 1 760 seurakuntaa. Järjestön päämaja on Texarkanassa, Texasissa. == Kannatusalueet == ABA:n suhteellisesti vahvimpia kannatusalueita osavaltioittain ovat Arkansas, Oklahoma, Kansas, Louisiana ja Wyoming. Yksittäisistä kaupungeista vahvimpia ovat Malvern, Pine Bluff, Batesville, Somerset ja Minden. == Lähteet == == Aiheesta muualla == * Kirkkokunnan verkkosivusto Luokka:Baptismi Yhdysvalloissa Luokka:Kristinusko Texasissa
Baptist Bible Fellowship International

Baptist Bible Fellowship International (lyh. BBFI) on yksi suurimmista itsenäisten baptistien keskuudessa kehittyneistä pastoriyhteisöistä Yhdysvalloissa ja kansainvälisesti. Järjestön jäseneksi voivat liittyä pastorit, jotka allekirjoittavat järjestön uskontunnustuksen ja lähetystyön pyrkimykset. Yhteistyöhön osallistuvien pastoreiden kautta seurakunnat ovat yhteydessä yhteisön eri ohjelmiin, erityisesti lähetys- ja evankeliointityön kentällä. Järjestön historia linkittyy läheisesti itsenäisten baptistien liikkeen kasvuun Texasin Fort Worthisssa. J. Frank Norris suhtautui kriittisesti Eteläisen baptistikonvention kirkkokunnallisiin sääntöihin ja lähetystoimikuntiin. Norris muodosti fundamentalistisesti suuntautuneen Fundamental Baptist Bible Insitute -oppilaitoksen vuonna 1939. Baptist Bible Fellowship perustettiin 24. toukokuuta 1950 noin 100 pastorin ja maallikon toimesta. == Lähteet == == Aiheesta muualla == * Kirkkokunnan verkkosivusto * Kirkkokunnan Facebook-sivusto * Kirkkokunnan X-sivusto * Kirkkokunnan Instagram-sivusto Luokka:Baptismi Yhdysvalloissa Luokka:Kristinusko Missourissa
Pertti Öunap

Pertti ”Pepe” Öunap (oik. Õunap, 16. huhtikuuta 1941 Helsinki – 21. huhtikuuta 2023 Helsinki) oli suomalainen sosiologi ja markkinointitutkimukseen erikoistuneen Marketing Radar -yrityksen toimitusjohtaja. Helsingissä syntynyt Öunap tuli ylioppilaaksi Hyvinkään yhteiskoulusta 1960 ja ryhtyi opiskelemaan sosiologiaa. Professori Erik Allardt tutustutti Öunapin kulttuuristen merkitysten tutkijaan Charles E. Osgoodiin, mistä alkoi kiinnostus yhteiskunnallisten ilmiöiden tunnistamisen ja niiden merkitysten tutkimiseen. Valtiotieteen kandidaatin tutkinnon suorittanut Öunap työskenteli ensin AC- mainoksessa ja siirtyi 1969 markkinointitutkimukseen erikoistuneeseen Marketing Radar -yritykseen, jonka toimitusjohtajaksi hänet nimitettiin syksyllä 1972. Öunapin johdollaan otettiin käyttöön suurissa länsimaissa kehitettyjä menetelmiä, kuten Monitor-asennetutkimus (nyk. RISC Monitor), merkkitavara-analyysi ja erilaiset laadulliset tutkimusmenetelmät. Suomen 1990-luvun alun lamassa Öunap jäi eläkkeelle, mutta jatkoi liiketoimintaa vastavapautuneessa Virossa, josta hänen sukujuurensa ovat peräisin. Liikennetoimittaja Jommi Õunap on Pertti Öunapin veli. ==Lähteet== Luokka:Suomalaiset sosiologit Luokka:Markkinointitieteilijät Luokka:Suomalaiset yritysjohtajat Luokka:Vuonna 1941 syntyneet Luokka:Vuonna 2023 kuolleet
La Condamine-Châtelard

La Condamine-Châtelard on kunta Ranskan kaakkoisosassa Alpes-de-Haute- Provencen departementissa Provence-Alpes-Côte d’Azurin alueella. Se sijaitsee Ubayen laaksossa, noin 14 kilometriä Barcelonnetten kaupungista koilliseen. pienoiskuva|vasen|Fort de Tournoux Ranskalaiset rakensivat vuonna 1709 Condamine-Chatelardin yläpuolella olevalle kalliorinteelle linoituksen, joka oli suunniteltu puolustamaan savoijilaisia ja piemontelaisia vastaan. Nykyisen linnoituksen rakentamisesta päätti kenraali Haxo heinäkuun monarkian aikaan vuonna 1837. Hän oli tuolloin linnoituksen johtaja. Työt aloitettiin vuonna 1843, ja linnoitus valmistui vuonna 1866. Töihin osallistui noin 1500 työntekijää. Kenraali Séré de Rivières määräsi 1800-luvun lopulla, että linnoitusta piti vahvistaa. Linnoitus oli käytössä vuoteen 1987 saakka ammusvarastona. Fort de Tournoux, kuten muutkin Ubayen laakson tärkeimmät linnoitukset ovat avoinna yleisölle. ==Lähteet== ==Aiheesta muualla== Luokka:Alpes-de-Haute-Provencen kunnat
Uimasalmen sillat

Uimasalmen sillat ovat rautatie- ja maantieliikenteen käytössä olevia, vierekkäin sijaitsevia siltoja, jotka sijaitsevat rautatien näkökulmasta Uimaharjun rautatieaseman ja entisen Kelvän seisakkeen välillä rataosalla Joensuu-Kontiomäki, entisessä Enon kunnassa, joka kuuluu nykyään Joensuuhun. Uimaharjun rautatiesilta avattiin vuonna 1910 rataosaa perustettaessa. Alkuperäinen silta oli 30 metriä pitkä kiinteiltä osiltaan ja siinä oli 47 metriä pitkä kääntösilta, joka mahdollisti laivaliikenteen sillan kohdalta, koska sillan ylittämä Pielisjoki on tärkeä vesireitti. Uimaharjun silta oli kaarisilta ja kääntyvyyden osalta ensimmäinen laatuaan Suomen rataverkossa. Marraskuussa 1972 avattiin lähelle vanhaa siltaa uusi silta, jota on kutsuttu nimellä Uimasalmen silta. Sen yhteyteen on rakennettu myös maantiesilta. Aiempaa siltaa jouduttiin ajamaan raiteiden päällä. == Lähteet == Luokka:Suomen rautatiesillat Luokka:Joensuun rakennukset ja rakennelmat Luokka:Joensuun liikenne
Koirapäiväkoti

pienoiskuva|Koirapäiväkodin hoitokoiria pihalla. Koirapäiväkoti on koirahoitola, jonne omistaja voi maksua vastaan viedä lemmikkikoiransa hoitoon päivän ajaksi. Muista koirahoitoloista eroten lemmikit viettävät koirien päivähoidossa vain tunteja, esimerkiksi omistajan työpäivän ajan. Jotkut omistajat vievät koiran päivähoitoon joka arkipäivä, kun taas toiset vain osaviikkoisin. On useita syitä sille, miksi omistaja haluaisi viedä koiransa päivähoitoon. Päivähoito saattaa tarjota lemmikille tarvittuja virikkeitä, muiden koirien seuraa ja tilan purkaa energiaa. Esimerkiksi eroahdistuksesta kärsivät koirat saattavat viihtyä yksin olemisen sijaan paremmin muiden seurassa päivähoidossa. Toisaalta jos koiralla on terveysongelmia, hoitopaikassa on aina joku ihminen tarkkailemassa koiran kuntoa. Ruotsissa koirapäiväkodit hyvin suosittuja muun muassa siksi, koska maan lain mukaan koira on ulkoilutettava vähintään kuuden tunnin välein. Koirien päiväkodin päivärutiinit mukailevat varsin paljon lasten päiväkotien rutiineja. Hoitopaikka saattaa olla auki esimerkiksi aamuseitsemästä iltakuuteen. Päivän aikana koirat ulkoilevat, ruokailevat ja viettävät aikaa keskenään. Päiväkodissa saattaa olla myös niin kutsuttu päiväunihetki, jonka aikana koirien on tarkoitus levätä. Ruotsissa oli vuonna 2016 yli 1300 koirapäiväkotia tai -hoitolaa 150 kunnan alueella. Vuoteen 2011 verrattuna koirapäiväkotien määrä oli kasvanut 30 prosentilla. Yksin Tukholmassa koirapäiväkoteja oli vuonna 2017 yli 200, kun taas Helsingissä niitä oli kolme. Maassa on myös oppilaitoksia, jotka tarjoavat koirapäiväkodin pitäjän koulutusta. Opinnot käsittelevät alan sääntöjen lisäksi esimerkiksi koirien kehonkieltä. == Lähteet == == Aiheesta muualla == * Koirien omat päiväkodit ovat lyöneet läpi jo monessa kaupungissa – "Inhimillistäminen on rantautunut Suomeen", arvioi kulutustutkija Yle Uutiset. 20.10.2021. Luokka:Koira Luokka:Lemmikkieläinten hoito
Georgian vuoksi

Georgian vuoksi () tai Gakharia Georgian vuoksi on Georgian entisen pääministerin Giorgi Gakharian perustama puolue. Puolue perustettiin kesällä 2021 Gakharian erottua hallitsevasta Georgialainen unelma -puolueesta. Hänen mukaansa lähti viisi kansanedustajaa. Vuoden 2024 parlamenttivaaleissa sen listalla oli useita entisiä ja silloisia kansanedustajia, entisiä virkamiehiä ja paikallisvaltuutettuja eri kunnista. Puolue sai 160 354 ääntä eli 7,76 % annetuista äänistä ja niillä 12 edustajaa 150-paikkaiseen parlamenttiin. Poliittisesti puolueen on mainitttu vastustavan sekä Georgialaista unelmaa että maan toiseksi suurinta puoluetta Yhdistynyt kansallinen liike. == Lähteet == Luokka:Georgian puolueet
Saint-Étienne-de-Tinée

Saint-Étienne-de-Tinée on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Tinéejoen varrella, noin 92 kilometriä Nizzan kaupungista pohjoiseen. Kunta mainitaan ensimmäisen kerran vuonna 1066 nimellä Castrum Sancti Stephani Tiniensis. Vuonna 1388 kunta joutui Savoijin hallinnon alle. Alueesta tuli osa Nizzan kreivikuntaa vuonna 1526. Kunnan syrjäinen sijainti säästi sen saraseenien ja muslimien hyökkäyksiltä, samoin kuin valtaa pitävien verotukselta. 14. kesäkuuta 1860 Nizzan kreivikunta liitettiin Ranskaan. Vuodesta 1900 lähtien kylä on kehittynyt autoistumisen ja teiden parantamisen ansiosta. Vuonna 1929 tulipalo tuhosi osan kylästä, joka rakennettiin uudelleen 1930-luvulla. ==Lähteet== ==Aiheesta muualla== Luokka:Alpes-Maritimesin kunnat
Pieter Pourbus

Pieter Pourbus (n. 1523 Gouda – 30. tammikuuta 1584 Brugge) oli flaamilainen taidemaalari.Pourbus, Pieter, 1523–1584 Art UK, viitattu 30.10.2024 Pourbus vietti suurimman osan elämästään Bruggessa, jossa hänestä tuli taidemaalarikillan jäsen vuonna 1543. Hänestä tuli sukupolvensa johtava taiteilija. Maineen kasvuun vaikutti Pourbusin asema hänen appensa Lancelot de Blondeelin suojattina. Todellisen rakkauden allegoria noin vuodelta 1547 on varhaisin teos, jonka tekijäksi Pourbus on merkitty.In Focus: An Allegory of True Love Wallace Collection, viitattu 30.10.2024 Pourbus työskenteli myös maanmittaajana ja kartografina. Pourbusin poika Frans Pourbus vanhempi ja lapsenlapsi Frans Pourbus nuorempi olivat myös taiteilijoita. Pourbusin taidetta on tutkinut esimerkiksi Paul Huvenne. == Lähteet == Luokka:Alankomaalaiset taidemaalarit Luokka:1500-luvulla syntyneet Luokka:Vuonna 1584 kuolleet
Krevatió

Krevatió (, myös Krevvatió, Κρεββατιό, Krevátia, Κρεβάτια) eli Erinýes (Ερινύες, myös Eriniés, Ερηνιές, Eirínis, Ειρήνης) on pieni Kreikan saari, joka kuuluu Dodekanesian saariryhmään ja sijaitsee Psérimoksen saaren eteläpuolella sen ja Kosin saaren välissä. Saaren pinta-ala on noin 0,004 neliökilometriä ja se on asumaton. Hallinnollisesti Krevatió kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kálymnos
Erinyes

Erinyes voi viitata seuraaviin: * erinykset eli erinyit (Erinyes), kostottaria kreikkalaisessa mytologiassa * Krevatió eli Erinýes, saari Dodekanesian saariryhmässä Kreikassa lähellä Psérimosta
Krevátia

Krevátia () voi viitata seuraaviin saariin Kreikassa: * Krevátia, saari Dodekanesian saariryhmässä lähellä Chálkia * Krevatió eli Krevátia, saari Dodekanesian saariryhmässä lähellä Psérimosta
Corrina Bonshek

Corrina Bonshek (s. 1977) on australialainen säveltäjä.Corrina Bonshek Navona Records, viitattu 30.10.2024 Bonshek sai filosofian tohtorin arvon Western Sydney Universitysta vuonna 2007. Hänelle opetti sävellystä Bruce Crossman ja musiikkitiedettä Sally Macarthur. Lisäksi hän sai ohjausta säveltäjä Chinary Ungilta.Corrina Bonshek Australian Music Centre 01/2016, viitattu 30.10.2024 Bonshekilla oli vuonna 2015 Kokeellisen thaimusiikin laboratorion residenssi Burapha-yliopistossa. Bonshek teki tänä aikana yhteistyössä thaimaalaisten perinnemuusikoiden ja kahden laulajan kanssa teoksen The Nature of Silence. Hän on tehnyt toistuvasti poikkitaiteellista yhteistyötä. Vuonna 2016 Bonshek oli Kambodžan Nuorten säveltäjien Nirmita-instituutin ensimmäinen vieraileva tutkija. Bonshekin teoksia ovat innoittaneet luonto ja meditaatio. Installaatioteoksessaan Journey to the Centre – Music for Centennial Park Labyrinth (2014) hän yhdisti jousikvartettiin luonnon ääniä. Bonshek oli Art Music Awardsin vuoden instrumentaaliteoksen valinnoissa finalisti vuonna 2018 teoksellaan Up in the Clouds (2017; huilulle, klarinetille, vibrafonille, pianolle, viululle ja sellolle). Vuonna 2022 hän sai Queenslandin musiikkipalkinnon nykyklassisen musiikin kategoriassa jousiorkesteriteoksellaan Dreams of the Earth.Home Corrina Bonshek, viitattu 30.10.2024 Bonshekin teosten kustantaja on Australian Music Centre. == Lähteet == Luokka:Australialaiset säveltäjät Luokka:Vuonna 1977 syntyneet Luokka:Elävät henkilöt
Kténia

Kténia (, myös Chténia, Χτένια) on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Astypálaian saaren länsipuolella etelään Pontikoúsan saaresta. Saarten pinta-alat ovat noin 0,006 ja 0,003 neliökilometriä ja ne ovat asumattomia. Hallinnollisesti Kténian saaret kuuluuvat Astypálaian kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Astypálaia Luokka:Dodekanesia
Liádia

Liádia () eli Livádia (Λιβάδια) on pienten Kreikan saarten ryhmä, joka kuuluu Dodekanesian saariryhmään ja jonka saaret sijaitsevat Amorgóksen saaren itäpuolella lounaaseen Kínaroksesta. Saaret ovat asumattomia. Hallinnollisesti Liádian saaret kuuluvat Léroksen kuntaan, Kálymnoksen alueyksikköön ja Etelä- Egean saarten alueeseen. == Saaret == Saariryhmän suurimmat saaret ovat: Nimi Sijainti Pinta-ala (km²) (n.) 1 Megálo Livádi (Μεγάλο Λιβάδι) eli Megálo Liádi (Μεγάλο Λιάδι) 0,333 2 Pláka (Πλάκα) eli Mikró Livádi (Μικρό Λιβάδι) eli Mikró Liádi (Μικρό Λιάδι) 0,061 3 ? 0,003 4 ? 0,0008 == Lähteet == Luokka:Dodekanesia Luokka:Léros
Lígkia

Lígkia (, myös Ligkió, Λιγκιό, Lygiá, Λυγιά, Sykiá, Συκιά) on pieni Kreikan saari, joka kuuluu Dodekanesian saariryhmään ja sijaitsee Psérimoksen saaren itäpuolella. Saaren pinta-ala on noin 0,005 neliökilometriä ja se on asumaton. Hallinnollisesti Lígkia kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kálymnos
Lygía

Lygía () tai Lygiá (Λυγιά) voi viitata seuraaviin saariin Kreikassa: * Lygía eli Lygiá, saari Jooniansaarten saariryhmässä lähellä Ithakaa * Lígkia eli Lygiá, saari Dodekanesian saariryhmässä lähellä Psérimosta
Maelonísi

Maelonísi (, myös Maïlonísi, Μαϊλονήσι) on pieni Kreikan saari, joka kuuluu Dodekanesian saariryhmään ja sijaitsee Chálkin saaren koillispuolella sen ja Ágios Theódoroksen saaren välissä. Saaren pinta-ala on noin 0,032 neliökilometriä ja se on asumaton. Hallinnollisesti Maelonísi kuuluu Chálkin kuntaan, Ródoksen alueyksikköön ja Etelä-Egean saarten alueeseen. == Lähteet == Luokka:Chálki Luokka:Dodekanesia
Ensemble Offspring

Ensemble Offspring on australialainen nykytaidemusiikkiin erikoistunut yhtye.Ensemble Offspring Australian Music Centre, viitattu 30.10.2024 Ensemble Offspring perustettiin vuonna 1995.About Us Ensemble Offspring, viitattu 30.10.2024 Se oli vuonna 2011 yksi ensimmäisistä australialaisen Art Music Awardin voittajista. Se eteni Art Music Award -finalistiksi vuonna 2014 kokeellisen musiikin kategoriassa.Art Music Awards 2014 APRA AMCOS, viitattu 30.10.2024 Ensemble Offspring perusti vuonna 2014 Hatched Academyn järjestääkseen esittäjien ja säveltäjien välille yhteistyötä yhtyeen taiteellisten johtajien Claire Edwardesin ja Damien Ricketsonin johdolla. Vuonna 2020 Ensemble Offspringille myönnettiin Sidney Myer Performing Arts Award. Ensemble Offspring on kantaesittänyt satoja teoksia ja edistänyt aliedustettujen, kuten naisten ja Australian alkuperäisväestön tekemien sävellysten näkyvyyttä. Ensemble Offspring on esiintynyt muun muassa Hongkongissa, Lontoossa ja Varsovassa. Se on usein osallistunut Mona Foma -tapahtumaan sekä Sydneyn ja Melbournen festivaaleihin. Vuonna 2023 Ensemble Offspring palasi Eurooppaan ensimmäisen kerran sitten vuoden 2019.Korvat auki - Breaking Ground ke 20.9 klo 19 Hietsun Paviljonki 17.9.2023, viitattu 30.10.2024 Tässä yhteydessä se konsertoi Helsingissä yhteistyössä Korvat auki -järjestön kanssa.Ensemble Offspring konsertoi Helsingissä syyskuussa Suomi- Australia yhdistysten liitto 4.9.2023, viitattu 30.10.2024 Tuolloin esitettiin uusia teoksia Brenda Giffordilta, Troy Russellilta, Nardi Simpsonilta, Kaija Saariaholta (postuumisti), Nino Håkanssonilta, Wilma Pistoriukselta, Niilo Junnikkalalta, Anna Hakulalta ja Pauli Uusitalolta. Muita säveltäjiä, joiden musiikkia Ensemble Offspring on esittänyt, ovat olleet muiden muassa Božidar Kos, Christopher Tonkin, Tristan Murail, Gérard Grisey, John Luther Adams ja Liza Lim. Lisäksi yhtye on konserteissaan improvisoinut. Ensemble Offspringin albumeiden joukossa ovat Springtime (2010)Springtime Australian Music Centre, viitattu 30.10.2024 ja Songbirds (2020).Ensemble Offspring - Songbirds ABC Music, viitattu 30.10.2024 == Jäsenet == * Claire Edwardes (lyömäsoittimet, taiteellinen johto) * Jason Noble (klarinetti, bassoklarinetti) * Lamorna Nightingale (huilut) * Freya Schack-Arnott (sello) == Lähteet == == Aiheesta muualla == * Viralliset sivut Luokka:Australialaiset yhtyeet
Gjøfjellin kirkko

Gjøfjellin kirkko () on Nesoddenin kunnassa Norjassa sijaitseva puinen pitkäkirkko vuodelta 1901. ==Lähteet== ==Aiheesta muualla== Luokka:Norjan puukirkot Luokka:Nesodden
Converge (baptistiyhdyskunta)

Converge (aik. Baptist General Conference eli ) on yhdysvaltalainen baptistinen kirkkokunta, joka sai alkunsa 1800-luvulla ruotsalaisten baptistisiirtolaisten toiminnasta Yhdysvalloissa. 2000-luvun alkupuolella kirkkokunta otti nimekseen Converge. Vuonna 2016 kirkkokuntaan kuului 1 281 seurakuntaa ja noin 300 000 jäsentä. Kirkkokunta perustettiin vuonna 1879 nimellä Swedish Baptist General Conference of America. Nimi Baptist General Conference otettin käyttöön vuonna 1945. Kirkkokunta kehittyi ruotsalaisen maallikkosaarnaaja Gustaf Palmquistin työn pohjalta. Palmquist perusti ruotsalaisen baptistikirkon vuonna 1852. Palmquist ja muut ruotsalaiset baptistit työskentelivät useissa keskilännen osavaltioissa ruotsalaisten maahanmuuttajien parissa. Ensimmäisen maailmansodan jälkeen ruotsin kieli korvautui vähitellen englannilla ja kirkon jäseniksi tuli muitakin kuin ruotsalaisia. Kirkkokuntaa pidetään teologisesti konservatiivisena. Converge ylläpitää Bethel-yliopistoa Minnesotan St. Paulissa. Kirkkokunnan päämaja on Illinoisin Chicagossa. == Lähteet == Luokka:Baptismi Yhdysvalloissa Luokka:Evankelioimisliike Yhdysvalloissa Luokka:Kristinusko Illinois’ssa
Skoklefallin kirkko

Skoklefallin kirkko () on Nesoddenin kunnassa Norjassa sijaitseva puinen pitkäkirkko vuodelta 1936. ==Lähteet== ==Aiheesta muualla== Luokka:Norjan puukirkot Luokka:Nesodden
Fellen kappeli

Fellen kappeli () on Nissedalin kunnassa Norjassa sijaitseva puinen pitkäkirkko vuodelta 1971. ==Lähteet== ==Aiheesta muualla== Luokka:Norjan puukirkot Luokka:Nissedal
Mávro Poïní

Mávro Poïní () eli Mikró Mávro Poïní (Μικρό Μαύρο Ποϊνί) on pieni Kreikan saari, joka kuuluu Dodekanesian saariryhmään ja sijaitsee Kastellórizon eli Megístin saaren itärannikolla Kastellórizon kylän edustalla. Saaren pinta-ala on noin 0,0001 neliökilometriä ja se on asumaton. Hallinnollisesti Mávro Poïní kuuluu Megístin kuntaan, Ródoksen alueyksikköön ja Etelä-Egean saarten alueeseen. Mikró Mávro Poïnín eteläpuolella sijaitsee suurempi Megálo Mávro Poïní. == Lähteet == Luokka:Dodekanesia Luokka:Megísti
La Trinité (Alpes-Maritimes)

La Trinité on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee noin yhdeksän kilometriä Nizzan kaupungista koilliseen. == Historia == La Trinitén pitkä historia juontaa sen maantieteelliseen sijaintiin roomalaisen tien Via Julia Augustan varrella. 1500-luvulle asti tätä aluetta kutsuttiin Ariane-Èzeksi. Asukkaiden piti käydä Èzen kirkossa, joka oli hankalan matkan päässä. Asukkaat pyysivät lupaa rakentaa oma kappeli, ja lopulta vuonna 1617 se rakennettiin. Vuonna 1625 asukkaat saivat luvan rekisteröidä syntymät ja osallistua jumalanpalveluksiin Drapissa. Ranskan suuren vallankumouksen aikaan 1700-luvun lopulla kuntalaiset pyrkivät eroamaan Èzestä. Vuonna 1805 rakennettiin oma hautausmaa ja vuonna 1808 kappeli julistettiin virallisesti kirkoksi. Tammikuun 30. päivänä 1818 kuningas Viktor Emmanuel I muutti kylän kunnaksi, ja lisäsi nimen "Victor" kunnan nimeen. La Trinité Victor oli perustettu. ==Lähteet== ==Aiheesta muualla== Luokka:Alpes-Maritimesin kunnat
Megálo Mávro Poïní

Megálo Mávro Poïní (, myös Mávro Poïní Megálo, Μαύρο Ποϊνί Μεγάλο) on pieni Kreikan saari, joka kuuluu Dodekanesian saariryhmään ja sijaitsee Kastellórizon eli Megístin saaren itärannikolla Kastellórizon kylän edustalla. Saaren pinta-ala on noin 0,0008 neliökilometriä ja se on asumaton. Hallinnollisesti Megálo Mávro Poïní kuuluu Megístin kuntaan, Ródoksen alueyksikköön ja Etelä-Egean saarten alueeseen. Megálo Mávro Poïnín pohjoispuolella sijaitsee pienempi (Mikró) Mávro Poïní. == Lähteet == Luokka:Dodekanesia Luokka:Megísti
Rotnesin kirkko

Rotnesin kirkko () on Nittedalin kunnassa Norjassa sijaitseva puukirkko vuodelta 2016. ==Lähteet== ==Aiheesta muualla== Luokka:Norjan puukirkot Luokka:Nittedal
Božidar Kos

Božidar Kos (1934 Novo mesto – 29. maaliskuuta 2015 Slovenia) oli slovenialaissyntyinen säveltäjä, joka asui ja työskenteli Australiassa vuosina 1965–2008.Bozidar Kos (1934-2015) : Represented Artist Australian Music Centre, viitattu 30.10.2024 Kos aloitti uransa soittamalla Euroopassa jazzia. Muutettuaan Australiaan vuonna 1965 hän opiskeli sävellystä Adelaiden yliopistossa. Hän väitteli sittemmin filosofian tohtoriksi. Vuonna 1976 Kos sai nimityksen Adelaiden yliopiston musiikin tiedekunnan henkilökunnan jäseneksi. Hän oli yliopiston Fellow sävellyksessä vuosina 1978–1983. Tämän jälkeen Kos siirtyi Sydney Conservatorium of Musiciin, jossa hän myöhemmin toimi sävellyksen professorina vuoteen 2002 saakka. Kos palasi vuonna 2008 Sloveniaan, jossa kuoli vuonna 2015. Kos osallistui Darmstadtin kesäkursseille vuonna 1976. Hän sai Adolph Spivakovsky -sävellysstipendin vuonna 1977 ja Albert H. Maggs -sävellyspalkinnon vuonna 1983. Vuonna 1987 Kosille myönnettiin Triesten kaupungin musiikkipalkinnoissa kolmas sija. Tunnustus tuli viulukonsertosta, jolla Kos sai myös kolme Sounds Australian National Music Critics’ -palkintoa vuonna 1991 muun muassa parhaasta australialaisesta orkesteriteoksesta. Vuonna 2004 Kosille myönnettiin Etelä-Australian klassisen musiikin palkinto. Hänet valittiin vuonna 2003 Slovenian tiede- ja taideakatemian kirjeenvaihtajajäseneksi ja vuonna 2009 täysjäseneksi. Kosilta valmistui vuonna 2012 kolmas sinfonia. Kosin oppilaiden joukossa olivat Brad Gill ja Damien Ricketson. Kosin teoksia on esitetty ja levytetty Australiassa ja Euroopassa. == Lähteet == Luokka:Slovenialaiset säveltäjät Luokka:Australialaiset säveltäjät Luokka:Vuonna 1934 syntyneet Luokka:Vuonna 2015 kuolleet
Megálo Trístomo

Megálo Trístomo () on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren pohjoispään länsirannikolla Trístomon kylän edustalla olevan lahden suulla. Saaren pinta-ala on noin 0,015 neliökilometriä ja se on asumaton. Hallinnollisesti Megálo Trístomo kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Megálo Trístomon, suomeksi ”Suuri Trístomo”, lounaispuolella sijaitsee Mikró Trístomo, "Pieni Trístomo”. == Lähteet == Luokka:Dodekanesia Luokka:Kárpathos
Mikró Trístomo

Mikró Trístomo () on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren pohjoispään länsirannikolla Trístomon kylän edustalla olevan lahden suulla. Saaren pinta-ala on noin 0,009 neliökilometriä ja se on asumaton. Hallinnollisesti Mikró Trístomo kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Mikró Trístomon, suomeksi ”Pieni Trístomo”, koillispuolella sijaitsee Megálo Trístomo, "Suuri Trístomo”. == Lähteet == Luokka:Dodekanesia Luokka:Kárpathos
Moní (Astypálaia)

Moní () on pieni Kreikan saari, joka kuuluu Dodekanesian saariryhmään ja sijaitsee Astypálaian saaren kaakkoispuolella. Saaren pinta-ala on noin 0,011 neliökilometriä ja se on asumaton. Hallinnollisesti Moní kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen. Moní on osa Astypálaian kaakkoispuolella Koutsomýtin ja Kounoúpoin saarten välissä olevaa neljän pienen saaren joukkoa. Sen muut saaret ovat Chondronísi, Ftenó ja Tigáni. == Lähteet == Luokka:Astypálaia Luokka:Dodekanesia
Helgenin kirkko

Helgenin kirkko () on Nomen kunnassa Norjassa sijaitseva puinen pitkäkirkko vuodelta 1735. ==Kuvia== Skibet i Helgen Kirke.jpg|Alttari ==Lähteet== ==Aiheesta muualla== Luokka:Norjan puukirkot Luokka:Nome
Flåbygdin kirkko

Flåbygdin kirkko () on Nomen kunnassa Norjassa sijaitseva puinen ristikirkko vuodelta 1822. ==Lähteet== ==Aiheesta muualla== Luokka:Norjan puukirkot Luokka:Nome
Baptist Missionary Association of America

Baptist Missionary Association of America (lyh. BMA, ) on yhdysvaltalainen riippumattomien baptistikirkkojen verkosto. Järjestö perustettiin vuonna 1950 nimellä North American Baptist Association. Perustaminen oli vastalause American Baptist Associationin politiikalle, jonka mukaan kokouksissa oli edustajia, jotka eivät olleet edustettujen kirkkojen jäseniä. Järjestön nykyinen nimi otettiin käyttöön vuonna 1968. Kirkot tekevät lähetysyhteistyötä ja julkaisutoimintaa yhteisen järjestön puitteissa. Baptistien lähetysjärjestön jäsenkirkot osallistuvat toimintaan tasavertaisina ja itsenäisinä. Kirkkoja yhdistää fundamentalistinen raamattukäsitys. Järjestö päämaja on Little Rockissa, Arkansasissa. == Lähteet == == Aiheesta muualla == * Kirkkokunnan verkkosivusto * Kirkkokunnan Facebook-sivusto * Kirkkokunnan X-sivusto Luokka:Baptismi Yhdysvalloissa Luokka:Baptistijärjestöt
Marketplace

Marketplace (suom. markkinapaikka) on alusta, joka mahdollistaa ostajien ja myyjien välisen kaupankäynnin verkossa. Marketplace-alustat tarjoavat yrityksille ja kuluttajille välineet tuotteiden ja palveluiden ostamiseen ja myymiseen. Marketplace voi keskittyä erityiseen tuote- tai palvelusegmenttiin, tai se voi tarjota laajan valikoiman eri kategorioita. Tunnettuja markkinapaikkoja ovat Amazon, Alibaba, eBay ja Tori.fi. Markkinapaikat voidaan jakaa kolmeen pääkategoriaan: # B2C (Business-to-Consumer): B2C-markkinapaikat yhdistävät yritykset ja kuluttajat. Esimerkkejä tällaisista alustoista ovat Amazon ja Zalando, joissa yritykset voivat myydä tuotteitaan suoraan kuluttajille. # B2B (Business-to-Business): B2B-markkinapaikat on tarkoitettu yritysten väliseen kaupankäyntiin. Tällaisilla alustoilla yritykset voivat ostaa ja myydä tuotteita tai palveluita toisilleen. Esimerkkejä B2B-markkinapaikoista ovat Alibaba ja suomalainen Offerswap. # C2C (Consumer- to-Consumer): C2C-markkinapaikat mahdollistavat kuluttajien välisen kaupankäynnin. Näillä alustoilla yksityishenkilöt voivat myydä tuotteitaan suoraan toisille yksityishenkilöille. Tunnettuja esimerkkejä ovat eBay ja Tori.fi. Marketplace-alustat keräävät yhteen useita eri myyjiä, jolloin ostajat voivat vertailla tuotteita ja palveluita ja valita heille parhaiten sopivan vaihtoehdon. Ne ovat usein helppokäyttöisiä ja tarjoavat keskitetyn alustan, jossa kaupankäynti on sujuvaa ja turvallista. Ne luovat myös hintakilpailua ja tarjoaa kuluttajille edullisempia vaihtoehtoja. Marketplace- alustat voivat kasvaa ja mukautua vastaamaan kasvaviin kysyntämääriin, mikä mahdollistaa suuremman myyjä- ja tuotevalikoiman. Luokka:Verkkosivustot
Landsmarkan kappeli

Landsmarkan kappeli () on Nomen kunnassa Norjassa sijaitseva puinen pitkäkirkko vuodelta 1895. ==Lähteet== ==Aiheesta muualla== Luokka:Norjan puukirkot Luokka:Nome
Stjärnhov

Stjärnhov on taajama Gnestan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 574 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gnestan kunta
Hillerstorp

Hillerstorp on taajama Gnosjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 1 758 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gnosjön kunta
Venture Church Network

Venture Church Network (aik. Conservative Baptist Association eli CBAmerica) on yhdysvaltalainen itsenäisten ja riippumattomien baptistikirkkojen järjestö. Järjestö on perustettu 17. toukokuuta 1947 New Jerseyssa. Järjestön perustajat olivat perustaneet Fundamentalist Fellowshipin, mutta jääneet Pohjoisen baptistikonvention yhteyteen. Liitto erosi pohjoisesta baptistikonventista erityisesti fundamentalistiseen ja moderniin raamatuntulkintaan liittyvien erimielisyyksien vuoksi. Järjestö toimii kirkkojen yhteisenä verkostona erityisesti lähetystyön alueella. Järjestö kertoo tavoitteekseen erityisesti seurakuntien kehittämisen. == Lähteet == == Aiheesta muualla == * Kirkkokunnan verkkosivusto Luokka:Baptismi Yhdysvalloissa
Nissafors

Nissafors on taajama Gnosjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 301 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gnosjön kunta
Batmobile (yhtye)

Batmobile on alankomaalainen psychobilly-yhtye, joka perustettiin vuonna 1983. Yhtyeestä tuli nopeasti yksi lajityypin tunnetuimmista edustajista ja heitä pidetään yhtenä varhaisimmista eurooppalaisista psychobilly-yhtyeistä, jotka saavuttivat kansainvälistä suosiota. Batmobilen kokoonpano on pysynyt samana perustamisestaan lähtien: laulaja ja kitaristi Jeroen Haamers, basisti Eric Haamers ja rumpali Johnny Zuidhof. == Historia == Batmobile sai alkunsa rockabilly-yhtyeenä, mutta he omaksuivat nopeasti rankemman ja nopeamman tyylin, joka yhdisti punk-rockin energiaa ja kauhuteemoja – tyyliä, joka tunnetaan nykyään psychobillynä. Varhaisina vuosinaan yhtye alkoi kerätä kulttisuosiota Euroopassa ja erityisesti Alankomaissa ja Saksassa. Heidän ensimmäinen merkittävä läpimurtonsa tapahtui vuonna 1985, kun he julkaisivat ensimmäisen täysipitkän albuminsa Batmobile, joka on edelleen yksi genren klassikoista. Yhtye saavutti suurempaa suosiota julkaisujen myötä, kuten albumit Bail Set ja Bambooland, jotka nostivat heidät laajemman yleisön tietoisuuteen. Batmobilen musiikki tunnettiin nopeatempoisista kitarariffeistä, voimakkaasta slap-bassista ja humoristisista mutta kauhuteemaisista sanoituksista. 1990-luvun alkuun mennessä yhtye oli vakiinnuttanut asemansa psychobillyn johtotähtenä Euroopassa ja jatkoi kiertueitaan monissa maissa. == Musiikillinen tyyli ja vaikutus == Batmobilen musiikkityyli yhdistää klassisen rockabillyn energisen punkin kanssa, luoden tunnusomaisen psychobilly-soundin, joka yhdistää nopeasti soitetut kitarariffit, slap-bassin ja rumpujen voimakkaan, ajoittain jopa aggressiivisen rytmin. Yhtyeen kappaleet sisältävät usein teemoja kauhusta ja mustasta huumorista, mikä on keskeinen osa psychobilly-genren estetiikkaa. Batmobilen vaikutteet tulevat klassisista rockabilly- ja rock 'n' roll -artisteista, kuten Gene Vincent ja Eddie Cochran, mutta myös punkin edustajista kuten Ramones ja The Cramps. Yhtyeen vaikutus näkyy monissa muissa psychobilly-yhtyeissä, erityisesti Euroopassa, ja heitä pidetään usein lajityypin pioneerina. Batmobilen musiikillinen tyyli ja energinen live- esiintyminen ovat inspiroineet useita muita bändejä, jotka ovat seuranneet heidän jalanjälkiään. == Diskografia == Yhtyeen diskografia on laaja, ja he ovat julkaisseet useita studioalbumeja sekä kokoelmalevyjä. Muutamia merkittäviä albumeita ovat: * Batmobile (1985) * Bambooland (1987) * Buried Alive! (1991) * Hard Hammer Hits (1993) * Welcome to Planet Cheese! (1997) Luokka:Psychobilly-yhtyeet Luokka:Alankomaalaiset rockyhtyeet
Uno Svenningsson

Uno Svenningsson (s. 1. heinäkuuta 1959) on ruotsalainen laulaja-lauluntekijä ja kitaristi. Hän on tullut tunnetuksi vuonna 1984 perustetun Freda'-yhtyeen laulajana. Yhtye hajosi vuonna 1993 ja Svenningsson siirtyi soolouralle. Freda' teki paluun vuonna 2010 julkaisemalla Ett mysterium -albumin. Svenningsson on kotoisin Gnosjöstä. Hän on osallistunut Melodifestivaleniin kahdesti, vuosina 2007 ja 2016. Lisäksi vuonna 2019 hän oli mukana tekemässä Martin Stenmarckin kilpailukappaletta. ==Albumeita== * Uno (1994) * ..due! (1996) * Möss & människor (1998) * Ett andetag från dig (2004) * Jag sjunger för dig (2008) * 7 (2013) ==Lähteet== ==Aiheesta muualla== Luokka:Ruotsalaiset laulaja-lauluntekijät Luokka:Ruotsalaiset kitaristit Luokka:Vuonna 1959 syntyneet Luokka:Elävät henkilöt
Cooperative Baptist Fellowship

Cooperative Baptist Fellowship (lyh. CBF) on yhdysvaltalainen baptistien kirkkojen, laitosten ja yksilöiden verkosto. Järjestö on perustettu vuonna 1991 ja se korostaa erityisesti baptisteille omaleimaisia periaatteita, kuten yleistä pappeutta, kirkon ja valtion erottamista sekä paikalliskirkkojen autonomiaa. CBF ilmoittaa tehtäväkseen Kristuksen toivon leivttämisen. CBF:n kuuluvia yksilöitä kutsutaan usein ”maltillisiksi” tai ”progeressiivisiksi” baptisteiksi. == Lähteet == == Aiheesta muualla == * Kirkkokunnan verkkosivusto * Kirkkokunnan Facebook-sivusto * Kirkkokunnan X-sivusto Luokka:Baptismi Yhdysvalloissa Luokka:Kristinusko Georgian osavaltiossa
Törestorp

Törestorp on taajama Gnosjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 274 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gnosjön kunta
Ernst Torulf

Ernst Torulf (1872–1936) oli ruotsalainen arkkitehti. Hän teki yhteistyötä Ivar Tengbomin kanssa, heidän tunnetuin työnsä on Boråsin raatihuone. Lisäksi Torulf suunnitteli itse muun muassa Göteborgin postitalon. ==Töitä== Rathaus Borås.jpg|Boråsin raatihuone (1910, Ivar Tengbomin kanssa) Hvitfeldtska gymnasiet - norra byggnaden.JPG|Hvitfeldtska gymnasiet, Göteborg (1919) Clarion hotel post.JPG|Göteborgin postitalo (1923, nykyisin hotelli) ==Lähteet== ==Aiheesta muualla== Luokka:Ruotsalaiset arkkitehdit Luokka:Vuonna 1872 syntyneet Luokka:Vuonna 1936 kuolleet
Arnarulunnguaq

Arnarulunnguaq (1896 Qaanaaq – 2. lokakuuta 1933 Qaanaaq) oli grönlantilainen inuittinainen, joka osallistui oppaana Knud Rasmussenin viidennelle tutkimusmatkalle vuosina 1921–1924. Hänen miehensä Iggiannguaq, jonka oli myös tarkoitus osallistua, kuoli juuri ennen lähtöä keuhkokuumeeseen, mutta Arnarulunnguaq päätti surustaan huolimatta lähteä matkaan. Retkikunnan saavuttua Hudsoninlahdelle suurin osa osallistujista kääntyi takaisin, mutta Arnarulunnguaq ja hänen serkkunsa Qaavigarsuq Miteq jatkoivat Rasmussenin kanssa koiravaljakolla Luoteisväylän läpi Beringinsalmelle. Matka oli sääolosuhteiltaan äärimmäisen vaikea, ja Arnarulunnguaq teki seurueen kannalta elintärkeää työtä muun muassa laittamalla ruokaa ja pitämällä huolta vaatteista. Alaskasta seurue palasi Yhdysvaltojen kautta Tanskaan, jonne he saapuivat vuonna 1924. Kööpenhaminassa Arnarulunnguaqilla todettiin vakava tuberkuloosi, josta hän ei saamastaan hoidosta huolimatta koskaan täysin parantunut ja joka aiheutti hänen ennenaikaisen kuolemansa vuonna 1933. Tätä ennen hän oli ehtinyt palata Grönlantiin vuonna 1925 ja mennyt naimisiin Karl Pearyn kanssa, joka oli Robert Pearyn poika. Vuonna 2028 käyttöön otettavissa uusissa tanskalaisissa seteleissä on yhtenä kuva-aiheena Arnarulunnguaq. ==Lähteet== ==Aiheesta muualla== Luokka:Grönlantilaiset henkilöt Luokka:Vuonna 1896 syntyneet Luokka:Vuonna 1933 kuolleet
Matei Gheorghiu

Matei Gheorghiu (s. 1984 Bukarest) on romanialais-suomalainen säveltäjä.Aleksi Etelätalo, Romaniassa syntynyt säveltäjä Matei Gheorghiu nauttii asumisesta ja työskentelystä Kankaanpäässä Kankaanpään Seutu 16.8.2024, viitattu 31.10.2024Matei Gheorghiu V International Uuno Klami Composition Competition, viitattu 31.10.2024 Gheorghiu sai kandidaatin arvon Bukarestin kansallisesta musiikkiyliopistosta, jossa häntä opettivat Nicolae Coman, Dan Dediu ja Octavian Nemescu. Maisteriopintonsa hän suoritti Sibelius-Akatemiassa Tapio Tuomelan johdolla. Gheorghiu oli Korvat auki -järjestön puheenjohtaja vuosina 2011–2015.Yhdistyksen Historiaa Korvat Auki, viitattu 31.10.2024 Vuonna 2016 hän aloitti tohtoriopinnot Sibelius-Akatemiassa opettajanaan Veli-Matti Puumala. Gheorghiun teoksia on esitetty Romaniassa, Suomessa, Ruotsissa, Tanskassa, Islannissa, Norjassa, Saksassa, Itävallassa, Isossa-Britanniassa, Alankomaissa, Virossa ja Kanadassa. Gheorghiu tuli useita kertoja valituksi Ung Nordisk Musik -festivaalille. Hänen yhteistyökumppaneitaan ovat olleet muiden muassa Avanti!, defunensemble, Zagros Ensemble, Norrköpingin sinfoniaorkesteri ja Radion sinfoniaorkesteri. == Lähteet == Luokka:Romanialaiset säveltäjät Luokka:Suomalaiset säveltäjät Luokka:Vuonna 1984 syntyneet Luokka:Elävät henkilöt
Universal Edition

Universal Edition on itävaltalainen nuottikustantamo, joka sai alkunsa useiden yksityisyritysten yhdistyessä Wienissä vuonna 1901.Universal Edition The Concise Oxford Dictionary of Music, viitattu 31.10.2024 Siitä tuli yksi keskeisistä 1900-luvun musiikin kustantajista. Se tuli tunnetuksi varsinkin aikansa musiikin edistämisestä.Universal Edition (UE) Schenker Documents Online, viitattu 31.10.2024 Universal Editionin perustajat olivat kustantajat Josef Weinberger, Bernhard Herzmansky ja Adolf Robitschek. Universal Edition osti vuonna 1904 müncheniläisen Josef Aiblin kustantamon. Tämän myötä se alkoi julkaista Richard Straussin teoksia. Myös muita yrityksiä liitettiin Universal Editioniin. Emil Hertzkan noustessa kustantamon johtoon vuonna 1907 toiminnan keskiöön tuli uuden musiikin kustantaminen. Alfred Kalmus aloitti toiminnan Universal Editionissa vuonna 1909 ja perusti Universal Edition Londonin vuonna 1937. Kalmusin liityttyä Universal Editioniin se kustansi muiden muassa Frederick Deliuksen, Béla Bartókin, Gustav Mahlerin, Arnold Schönbergin, Anton Webernin, Alexander von Zemlinskyn, Karol Szymanowskin ja Leoš Janáčekin partituureja. Universal Edition oli myös Heinrich Schenkerin musiikin pääasiallinen kustantaja vuosina 1901–1924 ja 1932–1935. Natsi-Saksassa juutalaisena pidetty Universal Edition arjalaistettiin, ja suuri osa sen nuoteista takavarikoitiin. Toisen maailmansodan jälkeen Universal Edition on kustantanut muiden muassa Luciano Berion, Harrison Birtwistlen, Pierre Boulez’n, Luigi Dallapiccolan, Gottfried von Einemin, Mauricio Kagelin, György Kurtágin, György Ligetin, Dmitri Šostakovitšin ja Karlheinz Stockhausenin teosten nuotteja. Darmstadtin koulukunnan innoittamana Universal Edition perusti vaikutusvaltaisen Die Reihe -lehden. == Lähteet == == Aiheesta muualla == * Viralliset sivut Luokka:Itävaltalaiset yritykset Luokka:Musiikkikustantamot
Mons-Christian Ehrström

Mons-Christian Ehrström (13. syyskuuta 1905 Helsinki – 6. toukokuuta 1950 Helsinki) oli suomalainen lääkäri, joka sai professorin arvonimen. ==Henkilöhistoria== Ehrströmin vanhemmat olivat professori Robert Ehrström ja Eugenie Aurora (Lilli) Frassetti. Hänen puolisonsa vuodesta 1934 oli Inga Brita Sundberg. Ehrström tuli ylioppilaaksi Nya Svenska Läroverketistä 1922 ja valmistui lääketieteen kandidaatiksi 1926 ja lisensiaatiksi 1932. Lääketieteen ja kirurgian tohtoriksi hän väitteli 1935. Ehrström oli Kivelän sairaalan sisätautiosaston apulaislääkäri 1935–1941 ja kolmannen sisätautiklinikan apulaisopettaja 1941–1944. Marian sairaalan klinikan apulaisopettaja hän oli 1944–1947 ja sen sisätautiosaston alilääkäri 1947–1950. Hän oli myös Helsingin yliopiston sisätautiopin dosentti vuodesta 1936. Ehrström teki pitkän tutkimusmatkan Grönlantiin 1948–1949. Hän julkaisi väitöskirjansa ohella tutkimuksia munuaistaudeista ja neurooseista. Professorin arvonimen Ehrström sai 1950. (ei-vapaa) ==Julkaisuja== * Eine Studie über die Bedeutung von Totalserumkalziumanalysen in der Klinik: akademische Abhandlung, Väitöskirja: Helsingin yliopisto, 1934 == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1905 syntyneet Luokka:Vuonna 1950 kuolleet
Sankhenre Sewadjtu

Sankhenre Sewadjtu oli muinaisen Egyptin 13. dynastiaan kuuluva faarao, joka hallitsi noin 1675–1672 eaa. tai 1654–1651 eaa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
La Trinité

La Trinité ("Kolminaisuus") voi tarkoittaa seuraavia: * La Trinité, Église de la Sainte-Trinité]], kirkko Pariisissa * La Trinité, kunta Alpes-Maritimesin departementissa Ranskassa * La Trinité-sur-Mer, kunta Morbihanin departementissa Bretagnessa Ranskassa.
Teemu Hytönen

Teemu Hytönen (s. 15. elokuuta 2002 Lempäälä) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Pelipaikaltaan Hytönen on hyökkääjä. Hän pelaa myös Suomen alle 21-vuotiaiden jalkapallomaajoukkueessa. Hytönen aloitti jalkapallon pelaamisen 5-vuotiaana Viialan Peli-Veikoissa, josta siirtyi 10-vuotiaana Valkeakosken Nappulaliigaan ja 11-vuotiaana Valkeakosken Hakan junioreihin. Suurimman osan juniorivuosistaan Hytönen vietti Tampereen Ilveksessä, jossa hän pelasi 12-vuotiaasta asti. Ilveksen kasvatti aloitti Veikkausliigauransa Vaasan Palloseuran riveissä, jonne hän siirtyi kesken kauden 2022. Aluksi hän pelasi seuran Kolmosessa pelanneessa kakkosjoukueessa. Lisäksi hän kävi lainalla kaudella 2023 Kakkosessa pelanneen Närpiön Kraftin riveissä. Hytönen pelasi ensimmäiset minuuttinsa Veikkausliigassa 19.10.2022 Turussa Interiä vastaan. Ensimmäisen kerran avauskokoonpanossa 6. huhtikuuta 2024 kauden avauksessa.Teemu Hytönen Transfermarkt-sivustolla Kaudesta 2024 tulikin Hytöselle menestyksellinen, sillä hän oli VPS:n vakiokokoonpanossa ja oli kauden toiseksi paras maalintekijä seitsemällä maalillaan.Teemu Hytönen Soccerway-sivustolla Menestyksekkään kauden 2024 päätteeksi Hytönen solmi 2-vuotisen sopimuksen kasvattajaseuransa Tampereen Ilveksen kanssa. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Condamine

Condamine tai La Condamine voi tarkoittaa seuraavia: == Paikkakuntia == * Condamine, kunta Juran departementissa Ranskassa * La Condamine, yksi Monacon piireistä * La Condamine-Châtelard, kunta Alpes-de-Haute-Provencen departementissa Ranskassa == Henkilöitä == * Charles Marie de La Condamine (1701–1774), ranskalainen luonnontieteilijä, matemaatikko ja löytöretkeilijä == Muita merkityksiä == * HMAS Condamine, Britannian kuninkaallisen laivaston fregatti.
Akinobu Okada

Akinobu Okada (; s. 25. marraskuuta 1957) on entinen japanilainen baseballpelaaja. Hän syntyi Osakassa, ja pelasi vuosina 1980–1993 japanilaisessa Hanshin Tigers -joukkueessa. == Joukkueet == * Hanshin Tigers (1980–1993) * Orix BlueWave (1994–1995, Luokka:Japanilaiset baseballpelaajat Luokka:Vuonna 1957 syntyneet Luokka:Elävät henkilöt